CELEX: 62011CN0476
Language: et
Date: 2011-09-19 00:00:00
Title: Kohtuasi C-476/11: Eelotsusetaotlus, mille on esitanud Vestre Landsret (Taani) 19. septembril 2011 — HK Danmark, kes esindab Glennie Kristenseni versus Experian A/S

19.11.2011   
            
            
               ET
            
            
               Euroopa Liidu Teataja
            
            
               C 340/11
            
         Eelotsusetaotlus, mille on esitanud Vestre Landsret (Taani) 19. septembril 2011 — HK Danmark, kes esindab Glennie Kristenseni versus Experian A/S
   (Kohtuasi C-476/11)
   2011/C 340/20
   Kohtumenetluse keel: taani
   
      Eelotsusetaotluse esitanud kohus
   
   Vestre Landsret
   
      Põhikohtuasja pooled
   
   
      Hageja: HK Danmark, kes esindab Glennie Kristenseni
   
      Kostja: Experian A/S
   
      Eelotsuse küsimused
   
   
               1.
            
            
               Kas nõukogu direktiivi 2000/78/EÜ (1) artikli 6 lõikes 2 sätestatud erandit, mis puudutab kutsealaste sotsiaalkindlustuskavadega liitumiseks vanusepiiride kehtestamist, tuleb tõlgendada nii, et liikmesriikidel on lubatud direktiivi artiklis 2 sätestatud otsese ja kaudse diskrimineerimise keelu kohaldamisalast üldiselt välja arvata kutsealased sotsiaalkindlustuskavad, kui sellest ei tulene soolist diskrimineerimist?
            
         
               2.
            
            
               Kas direktiivi 2000/78/EÜ artikli 6 lõikes 2 sätestatud erandit, mis puudutab kutsealaste sotsiaalkindlustuskavadega liitumiseks vanusepiiride kehtestamist, tuleb tõlgendada nii, et see erand ei keela liikmesriigil säilitada õiguslikku olukorda, kus tööandja võib maksta vanuseastmelise pensioni sissemakseid töötasu osana näiteks nii, et tööandja maksab alla 35-aastaste töötajate eest 6 %; 35–44-aastaste töötajate eest 8 % ning üle 45-aastaste ja vanemate töötajate eest 10 % suurust pensionisissemakset, kui sellega ei kaasne soolist diskrimineerimist?
            
         
      (1)  Nõukogu 27. novembri 2000. aasta direktiiv 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT 2000, L 303, lk 16; ELT eriväljaanne 05/04, lk 79).